Document ID: 31981R1492

Padomes Regula (EEK) Nr. 1492/81
(1981. gada 19. maijs)
par nolīguma noslēgšanu par tekstu grieķu valodā Eiropas Ekonomikas kopienas, Šveices Konfederācijas un Austrijas Republikas Nolīgumam par Kopienas tranzīta noteikumu piemērošanas termiņa pagarinājumu
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 113. pantu,
ņemot vērā Komisijas priekšlikumu,
tā kā līdz ar pievienošanos Kopienai Grieķijas Republikai kļūst saistošs Eiropas Ekonomikas kopienas, Šveices Konfederācijas un Austrijas Republikas Nolīgums par Kopienas tranzīta noteikumu piemērošanas termiņa pagarinājumu [1], kas parakstīts 1977. gada 12. jūlijā;
tā kā šis nolīgums ir sagatavots angļu, dāņu, franču, holandiešu, itāļu un vācu valodā, visiem sešiem tekstiem esot vienlīdz autentiskiem;
tā kā tagad tekstam grieķu valodā ir jāpiešķir tāda pati nozīme kā citiem iepriekš minētajiem tekstiem;
tā kā ir jāapstiprina Nolīgums par tekstu grieķu valodā 1977. gada 12. jūlija Nolīgumam,
IR PIEŅĒMUSI ŠO REGULU.
1. pants
Ar šo Kopienas vārdā apstiprina Nolīgumu par tekstu grieķu valodā Eiropas Ekonomikas kopienas, Šveices Konfederācijas un Austrijas Republikas Nolīgumā par Kopienas tranzīta noteikumu piemērošanas termiņa pagarinājumu.
Nolīguma teksts ir pievienots šai regulai.
2. pants
Padomes priekšsēdētājs sniedz nolīguma 2. pantā paredzēto paziņojumu [2].
3. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1981. gada 19. maijā

Labels: 3
18